ZÍSKAJ ŠVAJČIARSKE HODINKY OD DITONu

Sme DITON s.r.o., so sídlom Střítež 207, 588 11, IČO 255 57 921, spoločnosť je zapísaná v obchodnom registri na Krajskom súde v Brne, sp. zn. C 33392.

Naše kontaktné údaje sú:
● E-mail: podpora@diton.cz
● Zavolať nám môžete na +420 778 703 696
V období od 15. 9. 2026 do 31. 10. 2026 pre vás vyhlasujeme súťaž, v ktorej môžete vyhrať švajčiarske hodinky.
I. Termín a miesto súťaže
1.  Súťaž prebieha od 15. 9. 2026 do 31. 10. 2026 na našich stránkach www.diton.cz.
II. Ako sa môžete do súťaže zapojiť?
1.  Nakúpte u nás naše produkty. Váš nákup musí byť realizovaný z našej ponuky platnej pre rok 2026 a musí spĺňať nasledujúce kritériá:
a) PLOTY, SVAHOVÉ TVÁRNICE, PALISÁDY: dokončená realizácia v minimálnej dĺžke 10 bežných metrov (bm),
b) SCHODY: min. 5 ks
c) DLAŽBY okrem výrobkov ÍČKO, PARKETA, VLNKA: dokončená realizácia v minimálnej ploche 30 m²,
d) na výrobky STRATENÉ DEBNENIE, OBRUBNÍKY / LEMY a NÁŠĽAPY sa táto súťaž nevzťahuje,
e) min. hodnota nákupu v cenníkových cenách DITONu 30 000,- Kč vrátane DPH
f) výrobky, ktoré nespĺňajú uvedené minimálne množstvo a min. hodnotu nákupu alebo nepochádzajú zo sortimentu 2026, nebudú do súťaže zaradené.
g) Vyplňte nám formulár, ktorý nájdete tu. Spolu s formulárom nám v rámci súťažného obdobia zašlite fotografiu vašej realizácie projektu. Fotografia musí spĺňať tieto požiadavky:
● min. rozlíšenie 1200 × 1200 px
● podporované formáty JPG/JPEG alebo PNG
● fotografia musí byť ostrá a dostatočne osvetlená
● realizácia musí byť na fotografii zreteľne viditeľná
Prihlásením do súťaže zároveň účastník súhlasí s tým, že realizácia prihlásená do súťaže bude následne odfotografovaná fotografom DITON.
h) Jedna realizácia môže byť v rámci našich súťaží (napr. minulých ročníkov) prihlásená iba raz.
i) Kúpna zmluva k našim produktom musí zostať platná počas celej doby trvania súťaže aj po jej ukončení.
j) Každý účastník musí spĺňať podmienky, ktoré ďalej uvádzame.
III. Účastníci súťaže
1.  Účastníkom súťaže môže byť fyzická osoba staršia ako 18 rokov, s doručovacou adresou na území Českej alebo Slovenskej republiky, ktorá splní stanovené pravidlá tejto súťaže („súťažiaci“). Musí ísť o vlastníka realizovaného projektu. Máme právo si toto vlastníctvo dodatočne (primerane) overiť.
2. Zo súťaže vylučujeme všetkých zamestnancov a spolupracovníkov spoločnosti DITON, ako aj ich blízke osoby.
3. Osoby, ktoré nespĺňajú podmienky účasti v súťaži alebo ktoré sa správajú v rozpore s pravidlami súťaže, dobrými mravmi alebo právnymi predpismi, do súťaže nezaradíme, prípadne ich dodatočne vylúčime.
4. Vyhradzujeme si možnosť vylúčiť účastníka súťaže aj v prípade, že máme dôvodné podozrenie, že sa správa v rozpore s dobrými mravmi, týmito podmienkami alebo právnymi predpismi. 
IV. Výhra
1.  Výhrou sú: 3× luxusné švajčiarske hodinky voliteľné medzi dámskym a pánskym modelom určeným organizátorom:
● Pánske modely:
· Tissot Seastar
· TISSOT PRC
· TISSOT PRX
· Mido Ocean Star Worldtimer
● Dámske modely:
· Tissot Everytime Quartz Lady
· TISSOT PR 100 Lady
· Tissot Le Locle Automatic Lady
2. Odovzdanie výhry sa viaže na platný nákup našich produktov, splnenie podmienok súťaže a trvajúce udelené licenčné (a súvisiace) práva k zaslanej fotografii, ktorá bola zaradená do žrebovania. Ak dôjde k zániku kúpnej zmluvy alebo zrušeniu licenčných a súvisiacich práv k obsahu, súťažný príspevok vyradíme zo súťaže, žrebovania a teda aj z prípadnej výhry. Odstúpením od našich súťažných podmienok v prípade už odovzdanej výhry dôjde k tzv. bezdôvodnému obohateniu.
3. Výhru si víťaz prevezme na základe našej výzvy sám, na vlastné náklady, na pobočke spoločnosti Helveti: Dukelských Hrdinů 343/3, 170 00 Praha 7-Letná.
4. Výhercu budeme kontaktovať a dohodneme sa na termíne odovzdania výhry. Ak sa výhercu nepodarí kontaktovať a do 5 pracovných dní na oznámenie o výhre písomne nezareaguje, nárok na výhru zaniká. Výherca je zároveň povinný v rovnakej lehote oznámiť aj svoj výber konkrétneho modelu dámskych alebo pánskych hodiniek, a to písomne na e-mailovú adresu marketing@diton.cz. V opačnom prípade si organizátor vyhradzuje právo prideliť výhercovi model hodiniek podľa vlastného uváženia, bez možnosti následnej zmeny. 
5. Na výhru nie je právny nárok. 
6. V prípade nemožnosti odovzdať stanovenú výhru si vyhradzujeme právo poskytnúť ako výhru iné plnenie v zodpovedajúcej funkčnosti a hodnote. 
V. Výber výhercu
1.  Výhercom súťaže je účastník, ktorý:
a. počas celej doby súťaže spĺňa podmienky účasti
b. bol organizátorom vyžrebovaný
2. Vyhodnotenie súťaže a žrebovanie vykoná DITON 3. 11. 2026.
3. Výhercu (meno a priezvisko) oznámime po žrebovaní na našich webových stránkach a na sieťach Facebook a Instagram a zároveň ho budeme kontaktovať prostredníctvom e-mailu, prípadne telefónneho čísla najneskôr do 6. 11. 2026.
4. Súťažiacich, ktorí nevyhrali, nebudeme nijako informovať. 
5. V prípade, že výhru nebude možné odovzdať, prepadá, prípadne môžeme rozhodnúť o jej ďalšom využití. 
VI. Autorské práva
1.  K súťažnému príspevku (fotografiám), ktoré ste nám zaslali, nám udeľujete nevýhradné licenčné práva.
2. Fotografie môžeme používať počas celej doby trvania majetkových autorských práv, bez množstevného a územného obmedzenia. Môžeme ich upravovať, vložiť do nástrojov umelej inteligencie, udeliť k nim sublicenciu spoločnostiam, ktoré sú s nami prepojené.
3. Touto licenciou nám najmä umožňujete ich použitie na reklamné účely (online aj offline). 
4. Nemáme povinnosť uvádzať autora ani fotografie použiť. 
5. Nesiete zodpovednosť za to, že na udelenie práv vo vyššie uvedenom rozsahu máte dostatočné oprávnenie (najmä že ste autorom fotografií a že fotografiami neporušujete žiadne práva tretích osôb). Zodpovednosť nesiete vrátane prípadnej nemajetkovej ujmy. 
VII. Spracúvanie osobných údajov
1.  Na realizáciu súťaže a vaše zaradenie do nej potrebujeme niektoré vaše osobné údaje.
2. Tieto údaje môžeme spracúvať len s vaším súhlasom, ktorý je dobrovoľný, ale nevyhnutný. Bez neho vás nemôžeme zaradiť do súťaže a odovzdať výhru. Súhlas môžete kedykoľvek odvolať. Ak ho odvoláte, budeme vám naďalej poskytovať naše produkty a služby, ale zo súťaže a prípadného odovzdania výhry vás budeme musieť vylúčiť.
3. Spracúvame údaje o súťažnej objednávke, teda meno, priezvisko, e-mail, telefónne číslo, adresu realizácie, koľko času vám realizácia zabrala a prípadné doplňujúce informácie. Tieto údaje potrebujeme na zaradenie do súťaže, kontaktovanie výhercu a realizáciu odovzdania výhry.
4. Osobné údaje spracúvame počas nevyhnutne potrebnej doby na realizáciu súťaže (teda počas jej trvania a 3 mesiace po jej ukončení) a v prípade výhercu 1 rok od skončenia súťaže z dôvodu plnenia našich povinností vyplývajúcich zo súťaže a ďalej počas doby stanovenej zákonom na plnenie našich zákonných povinností (najmä na ochranu spotrebiteľa, účtovných a daňových povinností). 
5. V prípade, že nám zašlete alebo odovzdáte fotografiu s výhrou, spracúvame vašu podobizeň na základe vášho súhlasu, ktorý je taktiež úplne dobrovoľný a kedykoľvek odvolateľný. Takéto spracúvanie bude prebiehať na účely online propagácie najdlhšie počas 5 rokov od konania súťaže, na našich webových stránkach a sociálnych sieťach Facebook a Instagram. 
6. Ak nám v súťažnom formulári udelíte súhlas, zaradíme vašu e-mailovú adresu do nášho e-mailového rozosielania na obdobie 3 rokov – pokiaľ súhlas neodvoláte alebo naopak nepredĺžite. 
7. Máte právo sa na nás kedykoľvek obrátiť na e-mailovej adrese podpora@diton.cz alebo na vyššie uvedenej poštovej adrese a požiadať o informáciu, aké vaše osobné údaje spracúvame; vyžiadať si prístup k týmto údajom a nechať ich aktualizovať alebo opraviť, prípadne požadovať obmedzenie spracúvania; môžete požadovať kópiu spracúvaných osobných údajov; požadovať od nás vymazanie osobných údajov; v určitých prípadoch máte právo na prenositeľnosť údajov. Ak sa domnievate, že s údajmi nenakladáme správne, môžete podať sťažnosť na Úrad na ochranu osobných údajov alebo sa so svojimi nárokmi obrátiť na súd. 
8. Viac o spracúvaní osobných údajov nájdete tu. 
VIII. Záverom
1. Vyhradzujeme si právo na zmenu súťažných podmienok alebo zrušenie súťaže. Akúkoľvek zmenu vyhlásime na našom webe. 
2. V prípade rozporu medzi pravidlami súťaže uvedenými na propagačných materiáloch a textom týchto pravidiel platí znenie týchto pravidiel. 
3. Na mimosúdne riešenie spotrebiteľských sporov je príslušná Česká obchodná inšpekcia, so sídlom Gorazdova 1969/24, 120 00 Praha 2, IČ: 000 20 869, internetová adresa: https://adr.coi.cz/cs. Je možné využiť aj platformu na riešenie sporov online nachádzajúcu sa na internetovej adrese http://ec.europa.eu/consumers/odr. 
4. Prevádzkovateľ platforiem Facebook a Instagram, spoločnosť Meta Platforms Ireland Ltd., nie je organizátorom súťaže, táto súťaž nie je spoločnosťou Meta sponzorovaná, podporovaná, spravovaná ani inak prepojená. Spoločnosť Meta za súťaž nenesie žiadnu zodpovednosť. 
5. Originál pravidiel bude počas trvania súťaže zverejnený na internetových stránkach www.diton.cz. 

V Prahe, dňa ……………………….

